**AΠΟΣΠΑΣΜΑ**

**ΑΔΑ: Ω1ΣΑΩ1Λ-ΜΡΡ**

**ΑΡ. ΠΡΩΤ.:1121/12-03-2019**

Από το πρακτικό της 10ης /08-03-2019 Συνεδρίασης του Δημοτικού Συμβουλίου Σαμοθράκης.

Στη Σαμοθράκη σήμερα 08-03-2019 ημέρα Παρασκευή και ώρα 14:00 το Δημοτικό Συμβούλιο Σαμοθράκης συνήλθε σε τακτική συνεδρίαση ύστερα από την αρίθμ.πρωτ.:979/4-03-2019 πρόσκληση του Προέδρου του Δημοτικού Συμβουλίου που δημοσιεύτηκε στον ειδικό χώρο ανακοινώσεων (πίνακα ανακοινώσεων) του Δήμου Σαμοθράκης και επιδόθηκε με αποδεικτικό στους Συμβούλους, για συζήτηση και λήψη αποφάσεων στα κατωτέρω θέματα της ημερήσιας διάταξης.

**ΘEMA: 29Ο  Έγκριση Ολοκληρωμένου Προγράμματος Δράσης (Ο.Π.Δ.) του Δήμου Σαμοθράκης οικονομικού έτους 2019.**

**Αρίθμ.Απόφαση:68**

Πριν από την έναρξη της συνεδρίασης αυτής ο Πρόεδρος του Δημοτικού Συμβουλίου διαπίστωσε ότι σε σύνολο δεκαεπτά (17) συμβούλων ήταν:

|  |  |  |
| --- | --- | --- |
| **ΠΑΡΟΝΤΕΣ** | **ΑΠΟΝΤΕΣ** |  |
| 1. Παπάς Παναγιώτης- Πρόεδρος ΔΣ. | 1. Ατζανός Παναγιώτης- Δημ. Σύμβουλος |  |
| 2. Κορδώνια Ευγενία Δημ. Σύμβουλος | 2. Μόραλη Αντωνάκη Χρυσάνθη- » » |  |
| 3. Λάζαρης Αλεξανδρος- » » | 3. Φωτεινού Φωτεινός- » » |  |
| 4. Γλήνιας Μιχαήλ » » | 4. Ταμπάκης Νικόλαος » » |  |
| 5. Γαλατούμος Νικόλαος- » » | 5. Λαζανδρέας Κων/νος |  |
| 6. Πρόξενος Χρήστος- » » | 6. Βογιατζής Ιωάννης- » » |  |
| 7. Βάβουρα Ευαγγελία- » » |  |  |
| 8. Μισέντου Φράγκου Άννα-» » |  |  |
| 9. Κουτράκη Μαρία- » » | (Δεν προσήλθαν αν και κλήθηκαν νόμιμα) |  |
| 10. Σκαρλατίδης Αθανάσιος- » » |  |  |
| 11. Στεργίου Εμμανουήλ » » |  |  |
|  |  |  |

Στη συνεδρίαση παραβρέθηκε και ο Δήμαρχος κ. Βίτσας Αθανάσιος και η υπάλληλος του Δήμου Βραχιώλια Ευαγγελία για την τήρηση των πρακτικών της  συνεδρίασης.

Ύστερα από την διαπίστωση της απαρτίας ο Πρόεδρος κ. Παπάς Παναγιώτης κήρυξε την έναρξη της συνεδρίασης και  εισηγήθηκε  ως εξής:

Σας θέτω υπόψη την υπ’ αριθμ.25/2019 (ΑΔΑ: Ψ615Ω1Λ-136) απόφαση της Οικονομικής Επιτροπής σύμφωνα με την οποία, εισηγείται στο Δημοτικό Συμβούλιο την έγκριση της αναμόρφωσης του Ολοκληρωμένου Προγράμματος Δράσης (Ο.Π.Δ.) έτους 2019 όπως φαίνεται στον Πίνακα Στοχοθεσίας οικονομικών αποτελεσμάτων του Δήμου ο οποίος αποτελεί αναπόσπαστο μέρος της παραπάνω απόφασης (25/2019) όπου αναφέρονται αναλυτικά:

Έχοντας υπόψη :

Την Κοινή Υπουργική Απόφαση με Αρίθ.34574/05.07.2018 (ΦΕΚ 2942/20.07.2018 τεύχος ΄Β) καθορίζεται το Περιεχόμενο και διαδικασία κατάρτισης του Ολοκληρωμένου Πλαισίου Δράσης (ΟΠΔ) - Υπόχρεοι κατάρτισης. (άρθρο 1) καθώς και η διαδικασία κατάρτισης , έγκρισης και δημοσίευσης αυτού (άρθρο 6), ως κάτωθι:

Άρθρο 1: Περιεχόμενο και διαδικασία κατάρτισης του Ολοκληρωμένου Πλαισίου Δράσης (ΟΠΔ) - Υπόχρεοι κατάρτισης.

1. Το Παρατηρητήριο Οικονομικής Αυτοτέλειας των OTA ελέγχει την ορθή εκτέλεση των προϋπολογισμών των OTA και των νομικών προσώπων της Τοπικής Αυτοδιοίκησης που είναι ενταγμένα στο Μητρώο Φορέων Γενικής Κυβέρνησης (ΜΦΓΚ, υποτομέας S.1313 «Τοπική Αυτοδιοίκηση»), όπως αυτοί αποτυπώνονται στο «Ολοκληρωμένο Πλαίσιο Δράσης» (ΟΠΔ). Το ΟΠΔ συνοψίζει τον ετήσιο προϋπολογισμό των υπόχρεων φορέων σε μηνιαίους και τριμηνιαίους στόχους οικονομικών αποτελεσμάτων, ήτοι σε στόχους εσόδων, εξόδων, ταμειακού αποτελέσματος, ύψους απλήρωτων υποχρεώσεων και οικονομικού αποτελέσματος, όπως αυτά τα μεγέθη ορίζονται στο άρθρο 2. Το ΟΠΔ του OTA περιλαμβάνει τους Πίνακες Στοχοθεσίας Οικονομικών Αποτελεσμάτων του Δήμου ή της Περιφέρειας και των νομικών του προσώπων δημοσίου και ιδιωτικού δικαίου. Αντίστοιχα, το ΟΠΔ των συνδέσμων, των επιχειρήσεων στις οποίες συμμετέχουν περισσότεροι του ενός φορείς και των περιφερειακών ταμείων ανάπτυξης περιλαμβάνει τον Πίνακα Στοχοθεσίας Οικονομικών Αποτελεσμάτων των εν λόγω φορέων.

2. Ο Πίνακας Στοχοθεσίας Οικονομικών Αποτελεσμάτων περιλαμβάνει σε συνοπτική μορφή τους στόχους των υπόχρεων φορέων α) ως προς τη μηνιαία και τριμηνιαία πραγματοποίηση των εσόδων και των εξόδων τους σε ταμειακή βάση και β) ως προς το ύψος των απλήρωτων υποχρεώσεων τους στο τέλος του μήνα. Οι στόχοι των εσόδων και των εξόδων αναλύονται σε υπο-ομάδες, οι οποίες αποτελούν ομαδοποιήσεις συγκεκριμένων Κωδικών Αριθμών (ΚΑ) του προϋπολογισμού. Ο

βαθμός επίτευξης των στόχων ελέγχεται κατά τη διάρκεια του έτους με βάση την εκτέλεση του προϋπολογισμού.

3.Οι στόχοι καθορίζονται α) σε επίπεδο μήνα και β) σωρευτικά ανά τρίμηνο από την αρχή του έτους (Ιαν.- Μάρτιος, Ιαν.-Ιούνιος, Ιαν.-Σεπτ. και Ιαν.-Δεκ.). Για την κατάρτιση αξιόπιστης και ρεαλιστικής οικονομικής στοχοθεσίας λαμβάνεται υπόψη η εποχικότητα των εσόδων και εξόδων, λοιπά γεγονότα που μπορούν να επηρεάζουν την μηνιαία κατανομή αυτών, καθώς και οι σχετικές ισχύουσες διατάξεις.

4.Η στοχοθεσία καταρτίζεται με βάση την αρχή της ισοσκέλισης του προϋπολογισμού, υπό την έννοια ότι το σύνολο των εξόδων δεν επιτρέπεται να υπερβαίνει το σύνολο των εσόδων και του χρηματικού υπολοίπου.

5.Η διαφορά των στόχων εσόδων και εξόδων καθορίζει το στόχο ταμειακού αποτελέσματος ΟΠΔ της εξεταζόμενης περιόδου και ακολούθως το στόχο για το ύψος των συνολικών ταμειακών διαθέσιμων στο τέλος αυτής. Ο στόχος οικονομικού αποτελέσματος ΟΠΔ προκύπτει από τη διαφορά του ταμειακού αποτελέσματος ΟΠΔ και του στόχου απλήρωτων υποχρεώσεων στο τέλος της περιόδου. Κατά τη λήξη του οικονομικού έτους, ο στόχος του οικονομικού αποτελέσματος διαμορφώνεται σε μηδέν (0), τιμή που εκφράζει την πλήρη χρήση των πόρων του OTA μέσω της υλοποίησης του προϋπολογισμού του. Αντίστοιχα, εάν o OTA έχει καταρτίσει πλεονασματικό προϋπολογισμό (ή έχει εγγράψει αποθεματικό) τότε, κατά τη λήξη του οικονομικού έτους, ο στόχος οικονομικού αποτελέσματος θα πρέπει να εκτιμηθεί σε ποσό ίσο με αυτό του πλεονάσματος (ή του αποθεματικού).

6.Στον πίνακα στοχοθεσίας, οι εκτιμήσεις για τα ταμειακά διαθέσιμα και τις απλήρωτες υποχρεώσεις έναρξης προκύπτουν από τις εκτιμήσεις για τη διαμόρφωση αυτών των κατηγοριών κατά τη λήξη του οικονομικού έτους που προηγείται του έτους που αφορά η στοχοθεσία, όπως αυτές (οι εκτιμήσεις) έχουν ενταχθεί στον προϋπολογισμό του φορέα. Τα τελικά στοιχεία ταμειακών διαθεσίμων και απλήρωτων υποχρεώσεων έναρξης, όπως αυτά οριστικοποιούνται μετά το κλείσιμο της προηγούμενης οικονομικής χρήσης, ενσωματώνονται στον πίνακα μέσω υποχρεωτικής αναμόρφωσης στη στοχοθεσία με τη διαδικασία του άρθρου 3. Η στοχοθέτηση του ύψους των απλήρωτων υποχρεώσεων πραγματοποιείται με βάση τις εξής αρχές:α) Αρχή της κατά προτεραιότητα εξόφλησης των υποχρεώσεων ΠΟΕ: Οι απλήρωτες υποχρεώσεις έναρξης ενσωματώνονται στις προβλέψεις των εξόδων του προϋπολογισμού κατά το συνολικό ποσό που πρέπει να καταβληθεί στο έτος που αφορά ο προϋπολογισμός. Στο πλαίσιο αυτό, κατά την κατάρτιση του πίνακα στοχοθεσίας, οι εγγεγραμμένες πιστώσεις των Κωδικών Αριθμών που αφορούν σε πληρωμές υποχρεώσεων παρελθόντων οικονομικών ετών μεταβάλλουν ισόποσα και τις εκτιμήσεις για το ύψος των απλήρωτων υποχρεώσεων που προέρχονται από το προηγούμενο έτος.β) Αρχή της κατάρτισης ρεαλιστικού προϋπολογισμού: Η κατάρτιση ρεαλιστικού ταμειακού προϋπολογισμού συνεπάγεται την εκτίμηση πραγματοποίησης και εξόφλησης του συνόλου των δαπανών που έχουν εγγραφεί σε αυτόν και, ως εκ τούτου, δεν δύναται να υφίσταται εκτίμηση για δημιουργία απλήρωτων υποχρεώσεων. Συνεπώς, στον πίνακα στοχοθεσίας οικονομικών αποτελεσμάτων, το εκτιμώμενο ύψος των απλήρωτων υπο-χρεώσεων κατά τη λήξη του οικονομικού έτους ισούται με μηδέν (0).

7. Οι πρότυποι πίνακες οικονομικής στοχοθεσίας ανά κατηγορία υπόχρεου φορέα (ΣΙ -ΔΗΜΟΙ\_ΝΠΔΔ, Σ.2 - ΠΕ- ΡΙΦΕΡΕΙΕΣ\_ΝΠΔΔ, Σ.3 - ΝΠΙΔ\_ ΤΑΜΕΙΑΚΗ) επισυνάπτονται στην παρούσα και αποτελούν αναπόσπαστο μέρος αυτής. Στα σκιασμένα κελιά των πινάκων στοχοθεσίας οικονομικών αποτελεσμάτων με την ένδειξη «0», περιέ- χονται μαθηματικοί τύποι για τον αυτόματο υπολογισμό και τον έλεγχο των στόχων οικονομικών αποτελεσμάτων, οι οποίοι εκτελούνται κατά τη συμπλήρωση της ηλεκτρονικής μορφής του ΟΠΔ. Οποιαδήποτε παρέμβαση στη δομή των πινάκων ή στους τύπους που περιέχονται στα σκιασμένα κελιά αυτών καθιστά το ΟΠΔ αυτοδίκαια άκυρο. Οι πίνακες στοχοθεσίας αναρτώνται, με μέριμνα της Διεύθυνσης Οικονομικών ΤΑ του ΤΠΕΣ, στην ιστοσελίδα του υπουργείου. Στην περίπτωση τροποποίησης της αντιστοίχισης των κατηγοριών (γραμμών) των πινάκων με τους κωδικούς αριθμούς του προϋπολογισμού, η ίδια ως άνω υπηρεσία μεριμνά για την έγκαιρη ανάρτηση των τροποποιημένων πινάκων και για την ενημέρωση των υπόχρεων φορέων και των αρμόδιων για τον έλεγχο τους αρχών.

Άρθρο 4: Διαδικασία κατάρτισης, έγκρισης και δημοσίευσης ΟΠΔ

1. Το ΟΠΔ καταρτίζεται, ψηφίζεται και υποβάλλεται στην αρμόδια για έλεγχο αρχή μαζί με τον προϋπολογισμό του φορέα και του κάθε νομικού προσώπου που εντάσσεται στο ΟΠΔ, στις προθεσμίες που ισχύουν για την κατάρτιση, ψήφιση και υποβολή του προϋπολογισμού. Οι πίνακες στοχοθεσίας των νομικών προσώπων του OTA, καταρτίζονται, εγκρίνονται και αποστέλλονται στους OTA προς ενσωμάτωση στο ΟΠΔ από τα ίδια τα νομικά πρόσωπα.

2. Κατά την υποβολή του ΟΠΔ στην αρμόδια για έλεγχο αρχή, οι στατιστικοί ανταποκριτές αναρτούν τους πίνακες οικονομικής στοχοθεσίας του ΟΠΔ στον Κόμβο Διαλειτουργικότητας του ΥΠΕΣ μέσω του οποίου παρακολουθείται η εκτέλεση των προϋπολογισμών των OTA και των νομικών προσώπων της αυτοδιοίκησης και υπολογίζονται οι αποκλίσεις από τους τιθέμενους στόχους.

3.Η ανωτέρω αρχή ελέγχει: α) την πληρότητα των νομικών προσώπων των OTA που πρέπει να περιέχονται στα ΟΠΔ αυτών σύμφωνα με το ΜΦΓΚ, β) την πληρότητα του ΟΠΔ ως προς τα μέρη που οφείλει να περιέχει, γ) τη συμφωνία των στοιχείων που περιέχουν οι Πίνακες Στοχοθεσίας Οικονομικών

Αποτελεσμάτων με τον ετήσιο προϋπολογισμό των OTA και των νομικών προσώπων, δ) την πληρότητα του περιεχομένου των Πινάκων Στοχοθεσίας Οικονομικών Αποτελεσμάτων, ε) τη συμφωνία των υποβαλλόμενων πινάκων στοχοθεσίας με τους πίνακες που έχουν αναρτηθεί στον Κόμβο Διαλειτουργικότητας και στ) την εν γένει κατάρτιση του ΟΠΔ σύμφωνα με τις διατάξεις της παρούσας κοινής Υπουργικής απόφασης, και εγκρίνει το ΟΠΔ έως τις 31 Ιανουαρίου του έτους στο οποίο αυτό αναφέρεται.

4. Το ΟΠΔ αποστέλλεται στο Παρατηρητήριο αποκλειστικά σε ηλεκτρονική μορφή και κατά τον τρόπο που υποδεικνύεται από αυτό.

5. Τα οριζόμενα στις ως άνω παραγράφους ισχύουν και για την αναμόρφωση του ΟΠΔ.

6. Τα εγκεκριμένα ΟΠΔ των OTA αναρτώνται σε ειδική ενότητα στην ιστοσελίδα του ΥΠΕΣ με μέριμνα της Διεύθυνσης Οικονομικών Τοπικής Αυτοδιοίκησης του ΥΠΕΣ. Επίσης, το ΟΠΔ αναρτάται στην ιστοσελίδα του οικείου OTA.

Για την κατάρτιση του ΟΠΔ οικ. έτους 2019 του Δήμου Σαμοθράκης Θα πρέπει να αποτυπώσουμε συνοπτικά τον Προϋπολογισμό οικ. έτους 2019 (όπως αυτός καταρτίσθηκε με τη σχετική απόφαση της Οικονομικής Επιτροπής) καθώς και τις εκτιμήσεις (στόχους) για την πορεία εκτέλεσής του, στον πρότυπο Πίνακα 5Α «Πίνακας στοχοθεσίας οικονομικών αποτελεσμάτων». Το Δημοτικό Συμβούλιο καλείται να εγκρίνει την στοχοθεσία έτους 2019 του Δήμου ως αναπόσπαστο τμήμα του ΟΠΔ (ολοκληρωμένου πλαισίου δράσης για το έτος 2019) με τον συνημμένο πίνακα 5Α (στοχοθεσία οικονομικών αποτελεσμάτων Δήμων και ΝΠΔΔ), όπως εγκρίθηκε με την υπ’ αριθ. 25/2019 απόφαση της Οικονομικής Επιτροπής και ζήτησε από το Δημοτικό Συμβούλιο να αποφασίσει σχετικά.

Στην συνέχεια ο Πρόεδρος κάλεσε το σώμα να αποφασίζει σχετικά.

Το Δημοτικό Συμβούλιο μετά από διαλογική συζήτηση, λαμβάνοντας υπόψη την εισήγηση του Προέδρου, την εισήγηση της Οικονομικής Υπηρεσίας και το άρθρο 65 του Ν. 3852/2010.

**ΑΠΟΦΑΣΙΖΕΙ ΟΜΟΦΩΝΑ**

1. Εγκρίνει την Στοχοθεσία Οικονομικού Έτους 2019 του Δήμου Σαμοθράκης (όπως αποτυπώνεται από τον προϋπολογισμό) ως αναπόσπαστο τμήμα του Ο.Π.Δ (ολοκληρωμένο πλαίσιο δράσης για το έτος 2019) όπως αυτή εμφανίζεται στον συνημμένο πίνακα 5Α Στοχοθεσίας Οικονομικού Έτους 2019 (Στοχοθεσία Οικονομικών Αποτελεσμάτων Δήμων και ΝΠΔΔ).

Αφού συντάχθηκε και αναγνώστηκε το πρακτικό αυτό υπογράφεται όπως

παρακάτω:

Ο Πρόεδρος του Δημοτικού Συμβουλίου Τα Μέλη O Γραμματέας

Παπάς Παναγιώτης (Υπογραφές) Φωτεινού φωτεινός

Ακριβές Απόσπασμα

Ο Δήμαρχος

Βίτσας Αθανάσιος

